Odense Adresse-Contoirs Efterretninger, 1836-02-07
Frankerig. Reductions-Spørgsmaalet tiltager i Vigtighed; Hr. Gouin har til Deputeredekammeret indgivet sit bebudede Forslag angaaende denne Reduction af Renten. Til at et Forslag kan blive forelæst i Kammeret er det tilstrækkeligt, at tre af de enkelte Bureauer erklære sig derfor, for dette Forslags Oplæsning have alle Bureauerne udtalt sig med stor Stemmeflerhed. Desuden er Hr. Gouin udnævnt til Secretair og Hr. Passy til Præsident i Budget-Committeen. Alt dette har naturligviis ikke været Ministeriet, velkomment, og det er øiensynligen kommet i stor Forlegenhed derved, hvorfor ogsaa Hertugen af Broglie i de sidste Dage havde usædvanligen mange Conferentser med Kongen. Meningerne ere meget deelte, om hvad Ministrene ville gribe til. Nogle holde det for sandsynligt, at de ville opløse Kammeret, i det Haab, at erholde et føieligere Kammer ved et nyt Valg, hvilket Haab dog ikke alle Ministrene skulle deele. Andre mene, hvad der dog er mindre sandsynligt, at de ville gjøre en Dyd af Nødvendighed og indrømme Rente=Reductionen. Oppositionsbladene haabe, at en Ministerforandring vil blive Følgen. Hvor vigtig Regjeringen anseer Sagen kan man see deraf, at den ministerielle "Journal des Debats" angriber Hr. Humann meget bittert, fordi han har bragt Spørgsmaalet paa Bane. Foruden denne vigtige Sag vækker endnu en, men af en heelt anden Natur, i denne Tid den almindelige Jnteresse i Paris. Kongemorderen Fieschis Proces er begyndt den 30 Januar. 175 Pairs, selv Talleyrand, havde indfundet sig for at fælde Dom. Foran Præsidentens Sæde var paa et Bord Helvedmaskinen opstillet med alt dens Tilbehør. Som Vidner imod de Anklagede vare 76 Mandfolk og 25 Fruentimmer tilstede; for de 50 Vidner. Dhrr. Pasquin, Chair d'Estange og Patorni (en Korsikaner) fungerede som Fieschis Forsvarere, Dupont for Morey og Boireau, Ph. Dupin og Marie for Pepin, og P. Favre, en Fætter til Odillon Barrot, for Bescher. Kl. 1 1/2 indførtes de 5 Anklagede: a) Fieschi, en liden, uanseelig Mand, med et hæsligt Ansigt, stærkt Skjæg, et stort Ar i Panden, og dybtliggende Øine. Han var sort klædt, med et sort Tørklæde skjødesløst kastet om Halsen, og syntes ret fornøiet over den Rolle, han skulde spille. Paa de første Spørgsmaal svarede han: "Jeg hedder Joseph Fieschi, er 41 Aar gammel, Mechanikus, fra Murato paa Corsica, og boer paa Boulevard du Temple." Under Anklageactens Oplæsning gjorde han ivrigt Notater med en yderst elegant Sølvstift. Han viste et meget levende Minespil, og ledsagede bestandigt Andragenderne paa Dødsstraf med Bifaldstegn. Heller ikke undlod han, hyppigt at byde de ham omgivende Soldater en Priis Tobak. b) Morey, en lang, mager, hvidhaaret Olding, i en vid Overkjole, svarede med svag Stemme og uden at see op, at han var 61 Aar gammel og Sadelmager i Paris. Præsidenten bad ham for hans svækkede Sundheds Skyld at blive siddende. c) Pepin, sort og med Omhu paaklædt, med Silkevest og hvidt Halsbind, 36 Aar, Urtekræmmer i Paris. d) Victor Boireau, 25 Aar, af et smukt Udvortes, sort Haar, Knebels= og Bakkenbart, klædt med Omhu, Lampe=Fabrikant. c) Tell Bescher, 42 Aar, Bogbindersvend, en lav, tyk Person i Haandværks=Søndags dragt. - Efterat de foreløbige Spørgsmaal vare besvarede af de Anklagede, forelæstes Anklageacten med tilhørende Documenter, hvorpaa Retten hævedes lidet og begyndte atter Kl. 4 1/2 med Forhørene. - Fieschi havde forud udbedet sig billetter for sine Damer." Under Anklageactens Oplæsning fik et Fruentimmer paa Tilskuertribunen Krampe man meente det var en af hans Elskerinder, Nina LavasseStorbrittannien.